wickkiey/tamil-wikipedia-chunked huggingface dataset:
# நடத்தல்

## உயிரிப்பொறிமுறை

மனிதரில் நடத்தல், இரட்டை ஊசல் எனப்படும் வழிமுறை மூலம் நிகழ்கிறது. முன்னோக்கிய நகர்வின்போது, நிலத்தில் இருந்து தூக்கப்படும் கால், இடுப்பை மையமாகக் கொண்டு முன்னோக்கி ஊசலாடுகிறது. இது முதலாவது ஊசல். பின்னர் இக்காலின் குதிக்கால் நிலத்தைத் தொட்டுப் பெருவிரல் வரை நிலத்தில் உருள்வதின் மூலம் இடுப்பு முன் நகர்ந்து "தலைகீழ் ஊசல்" எனப்படும் இன்னொரு ஊசலாட்டம் நிகழ்கிறது. இச் செயற்பாட்டின்போது இரண்டில் ஒருகால் நிலத்தைத் தொட்டுக்கொண்டு இருக்கும்படி கால்களின் இயக்கத்தில் ஒருங்கிணைவு காணப்படும்.  
நடக்கும்போது நிலத்தில் ஊன்றிய காலில் தாங்கியபடி உடல் முன்னோக்கிச் செல்கிறது. இந்நிகழ்வில் கால் நிலைக்குத்தாக வரும்போது உடம்பின் திணிவு மையம் நிலத்தில் இருந்து மிகக்கூடிய உயரத்தில் இருக்கும். தொடரும் இயக்கத்தின்போது இவ்வுயரம் குறைந்து கால்களின் மிகக்கூடிய அகல்வு நிலையில் மிகக் குறைவாக இருக்கும். இங்கே, முன்னோக்கிய நகர்வினால் ஏற்படும் இயக்க ஆற்றல், திணிவுமையம் மேலெழும்போது ஏற்படும் நிலை ஆற்றல் உயர்வின்போது இழக்கப்படுகின்றது. நடக்கும்போது இது தொடர்ச்சியாக நிகழ்கிறது.  
ஒவ்வொரு அடியெடுத்து வைக்கும்போதும் திணிவு மையத்தின் மேல்நோக்கிய முடுக்கம் காரணமாக, ஒருவரின் நடையின் வேகம் ஒரு எல்லைக்கு உட்பட்டதாக இருக்கிறது. விரைவு நடையின் போது பயன்படும் சில சிறப்பு நுட்பங்கள் மூலம் இதைச் சற்றுக் கூட்ட முடியும். திணிவு மையத்தின் மேல் நோக்கிய முடுக்கம் புவியீர்ப்பிலும் அதிகமானால், ஊன்றிய காலில் முன்னோக்கிச் செல்லும்போது உடல் நிலத்தை விட்டு மேலெழும்பும். ஆற்றல் திறன் காரணமாக நாலுகால் விலங்குகள் இதிலும் குறைவான வேகத்திலேயே ஓட முடியும்.
# வங்கம் (நீரூர்தி)

**வங்கம்** என்னும் சொல் பாய்மரக் கப்பலை உணர்த்தும் சொற்களில் ஒன்று. நாவாய், கலம் என்னும் சொற்களும் பாய்மரக் கப்பலை உணர்த்தும்.
- வங்கம் கடல்நீரைப் பிளந்துகொண்டு செல்லும்.
- வெள்ளைத் துணியாலான இதை என்னும் பாய் அதில் கட்டப்பட்டிருக்கும்.
- மருங்கூர்ப் பட்டினம் துறைமுகத்தில் நின்றுகொண்டிருந்த வங்கத்தின் கூம்பில் கடற்காக்கைகள் அமர்ந்து தன் இரையை உண்டதாம்.
- அரிய பொருள்களை வங்கத்தில் கொண்டுவந்தார்களாம்.
- சுழலும் புயலான் வங்கம் சிதைவது உண்டு. அப்போது அதன் கூம்பு முறியும். அதில் கட்டிய கயிறு அறுபடும். இதை என்னும் பாய் கிழிந்து சிதையும். அதனை ஓட்டும் **‘மீயான்’** நடுங்குவான். மீயானை **மீகாமன்** என்பர்.
- சாவக நாட்டுக்கும் தமிழ்நாட்டுக்கும் இடையே வங்கப் போக்குவரத்து இருந்தது.
- வங்கம் இரவில் செலுத்தப்படும். அப்போதுதான் திசை அறிய உதவும் வானத்து மீன்கள் தெரியும்.
# வங்கம் (நீரூர்தி)

## ஆற்றில் வங்கம்

- கங்கையாற்றில் உலவவும், கங்கையைக் கடக்கவும் வங்கம் பயன்படுத்தப்பட்டது.
- தமிழகத்தில் நல்லூர் என்னும் ஊரின் ஆற்றுத் துறையில் வங்கம் கயிற்றால் பிணித்து நிறுத்தப்பட்டிருந்தது.
# வங்கம் (நீரூர்தி)

## வங்க வண்டி

- வளைந்த சக்கரக் கால்களை உடையது வங்கவண்டி. இது மூடாக்குப் போட்ட கூட்டுவண்டி.
- புதுவெள்ளம் வந்ததும் வைகையாற்றில் புனலாடச் சென்றவர்கள் அவசரத்தில் தேரில் பூட்டவேண்டிய குதிரைகளை வங்கத்திலும், வங்கத்தில் பூட்டவேண்டிய பாண்டில் எருதுகளைத் தேரிலும் தலைகால் தெரியாமல் பூட்டினார்களாம்.
# எட்டப் பார்வை

**எட்டப் பார்வை** (Hyperopia) என்றும் **தூரப் பார்வை** (*longsightedness* அல்லது *hypermetropia*) என்றும் அறியப்படும் கண்ணின் குறைபாடு விழிக்கோளமோ விழி வில்லையோ செம்மையாக இல்லாமையால் உருவாகிறது. இக்குறைபாட்டினால் அண்மையிலுள்ள பொருட்களைக் காண்பதில் சிரமம் ஏற்படுகிறது. விழியின் அண்மைப் பார்வைக்கான குவிமையத்தன்மை ஆற்றல் குறைகிறது. சில தீவிரமான குறைபாடுகளில் எந்த தொலைவிலுள்ள பொருளையுமே குவியப்படுத்த இயலாது போகலாம். ஓர் பொருள் கண்ணின் அருகே வரும்போது நலமான கண்ணின் வில்லையானது தனது வலுவை கூட்டிக்கொண்டு பொருளின் படிமத்தை விழித்திரையில் படியச் செய்யும். ஆனால் கருவிழி மற்றும் கண்வில்லையின் வலு குறைந்து இவ்வாறு ஏற்ற இயலாவிடில் எட்டப் பார்வை குறைபாடு ஏற்படுகிறது. இதனால் பொருளின் படிமம் விழித்திரைக்குப் பின்னால் உள்ளதொரு புள்ளியில் குவியப்பட்டு தெளிவின்றித் தெரியும்.  
இது முதிய அகவையில் தோன்றும் இதனைப் போன்றே அண்மைப் பொருட்களைக் காணும் தெளிவைக் குறைக்கும் மூப்புப்பார்வையிலிருந்து வேறுபட்டது  
இக்குறைபாடு மரபுவழியாக மிகச்சிறிய கண் அல்லது தட்டையான கருவிழியிருப்போருக்கு ஏற்படுகிறது. இதனை குழி வில்லை கொண்ட மூக்குக் கண்ணாடிகள் மூலமோ தொடுவில்லைகள் மூலமோ சரியாக்கலாம்.
# எட்டப் பார்வை

## இதனையும் பார்க்க

- கிட்டப்பார்வை
- மூப்புப்பார்வை
# தனுஷ் ஏவுகணை

**தனுஷ் ஏவுகணை** இந்திய கடற்படைக்காக உருவாக்கப்பட்ட ஏவுகணையாகும். இது பிரித்வி ஏவுகணையில் இருந்து தயாரிக்கப்பட்டது. இது 500 கிலோ எடை கொண்ட அணு ஆயுதம் மற்றும் யுத்த தளவாடங்ளை தாங்கி கொண்டு 350 கி.மீ தொலைவில் உள்ள இலக்கை தாக்கி அழிக்கக்கூடியது. இது கப்பல் மற்றும் தரையில் உள்ள இலக்கை தாக்கி அழிக்கும் தன்மை கொண்டது. இந்த ஏவுகணை அக்டோபர் 5, 2012 அன்று ஒரிசா மாநிலத்தையொட்டிய கடற்பரப்பில் கடற்படை கப்பலில் இருந்து வெற்றிகரமாக சோதிக்கப்பட்டது.
# பால்பகா அஃறிணைப் பெயர்கள்

**பால்பகா அஃறிணைப் பெயர்கள்** என்பது ஓர் இலக்கணக் குறியீடு. தமிழில் உள்ள பெயர்ச்சொற்களை உயர்திணைப் பெயர்கள், அஃறிணைப் பெயர்கள் எனப் பகுத்துக் காண்பது மரபு. அவற்றில் அஃறிணையில் ஒன்றன்பால், பலவின்பால் என இரண்டு வகை உண்டு. ஒன்றன் பால், பலவின் பால் என்னும் இரண்டும் அஃறிணைக்கு உரிய பால்கள்.  
<poem> "பால் பகா அஃறிணைப் பெயர்கள் பால் பொதுமைய" </poem>  
உயர்திணைப் பெயர்களைப் போல அஃறிணைப் பெயர்களுக்குப் பெரும்பாலும் அவற்றின் பால்களைச் சுட்டும் ஈற்று எழுத்துகள் இல்லை. அதனால், அவை ஒருமைக்கும் பன்மைக்கும் பொதுவாகவே வரும். அவற்றை, பால்பகா அஃறிணைப் பெயர்கள் என்பர். சில அஃறிணைப் பெயர்களை ஒன்றன் பாலா, பலவின் பாலா என்று அறிய இயலாது. அவற்றுடன் சேர்ந்துவரும் வினைச்சொல் விகுதி கொண்டே அவை ஒன்றன் பாலா, பலவின் பாலா என்று அறிய முடியும். பறவை, மரம், பனை முதலியவை பால்பகா அஃறிணைப் பெயர்கள் ஆகும்.
# பால்பகா அஃறிணைப் பெயர்கள்

## பால்பகா அஃறிணைப் பெயர்களில் அமையும் பயனிலைகள்

<poem>‘கல்வி கரை இல, கற்பவர் நாள்சில
மெல்ல நினைக்கின் பிணிபல’ </poem>  
என்ற இச்செய்யுளில் கல்வி, நாள், பிணி என்னும் சொற்கள் ஒன்றன் பாலாக இருக்கின்றன. இவை முறையே இல, சில, பல என்னும் பன்மைப் பயனிலையைக் கொண்டு முடிந்துள்ளன. அஃறிணைப் பெயர்களில் அது, பெரியது என்பன போல இறுதி எழுத்து ஒன்றன் பாலைக் குறிக்கவும். அவை, பெரியவை என்பன போல இறுதி எழுத்துப் பலவின்பாலைக் குறிக்கவும் அமைந்தது போல, கல்வி, நாள், பிணி என்னும் சொற்களில் அமையவில்லை. ஆகவே, இவற்றைப் பால்பகா அஃறிணைப் பெயர்கள் என்று கூறுவர். மாடு, காடு, மரம், செடி, கடல், மலை, பறவை போன்றன எல்லாம் பால்பகா அஃறிணைப் பெயர்களே ஆகும்.  
மாடு, காடு, மரம், செடி, கடல், மலை, பறவை போன்ற இப்பெயர்கள் ஒருமையா, பன்மையா என்பதை முடிக்கும் சொல்லே (பயனிலையே) வரையறுக்கும். வினையும் பெயரும் இவற்றுக்கு வினை முடிவாக அமையும்  
எடுத்துக்காட்டு:
# பால்பகா அஃறிணைப் பெயர்கள்

## பால்பகா அஃறிணைப் பெயர்களில் அமையும் பயனிலைகள்

### வினைச்சொல் முடிவாக அமைந்தவை

- மாடு வந்தது - என்பதில் மாடு - ஒருமை
- மாடு வந்தன - என்பதில் மாடு - பன்மை
# பால்பகா அஃறிணைப் பெயர்கள்

## பால்பகா அஃறிணைப் பெயர்களில் அமையும் பயனிலைகள்

### பெயர்ச்சொல் முடிவாக அமைந்தவை

- மாடு அது - என்பதில் மாடு - ஒருமை
- மாடு அவை - என்பதில் மாடு - பன்மை
இவற்றில் அது, அவை என்ற சுட்டுப் பெயர்கள் பயனிலையாக வந்தன.  
இங்கு முடிக்கும் வினையாலும், பெயராலும் மாடு தன் பாலை உணர்த்திற்று. பாம்பு ஊர்ந்தன, மரம் வளர்ந்தன, மாடு வந்தன, பறவை பறந்தன. ஆகியவற்றில் சேரும் வினையால்(வந்தன, பறந்தன, ஊர்ந்தன, வளர்ந்தன என்பவை வினைச் சொற்கள்) பன்மை ஆயின.  
மாடு அவை, பாம்பு அவை, மரம் அவை பறவை அவை எனச் சேரும் பெயரால் பன்மை ஆயின.  
இத்தகைய வினையும் பெயரும் பயனிலையாக வருவது மட்டுமல்லாமல், அஃறிணைப் பெயருக்கு முன்னும் வந்து ஒருமை பன்மையினை உணர்த்தும்.
எடுத்துக்காட்டு  
- வந்தன மாடு,
- பறந்தன பறவை
- ஊர்ந்தன பாம்பு
- வளர்ந்தன மரம்  
என, வினைச்சொல் அஃறிணைப் பெயருக்கு முன்வந்து பன்மையைக் காட்டின.  
- அவை மாடு,
- அவை பறவை
- அவை பாம்பு
- அவை மரம்
-
இங்குப் பெயர்ச்சொல் அஃறிணைப் பெயருக்கு முன்வந்து பன்மையைக் காட்டின.  
மேலே குறிப்பிடப்பட்ட பெயர்களை, ஒருமைக்கும் பன்மைக்கும் ஒன்றாகவே பயன்படுத்துகிறோம். தற்காலத்தில் பேசும்போதும் எழுதும்போதும் மேலே காணும் பெயர்களைப் பன்மையில் குறிப்பிடும்போது பன்மைக்குரிய ‘கள்’ விகுதி சேர்த்துப் பறவைகள் மரங்கள் எனப் பயன்படுத்துவதும் உண்டு
# பால்பகா அஃறிணைப் பெயர்கள்

## பால்பகா அஃறிணைச் சொற்கள் அமைந்து வரும் தொடர்கள்

களிறு என்னும் சொல் ஒரு களிற்றைக் குறிக்குமாயின் அஃது ஒன்றன்பால். பல களிற்றைப் குறிக்குமாயின் அது பலவின்பால். களிறு என்னும் ஒருமைச் சொல்லும் வேறு சில ஒருமைச் சொற்களும் பன்மையைக் குறிக்கும் வகையில் பயன்படுத்தப்பட்டுள்ளன.  
- வாள் மறுப் பட்டன, போன்றன
- தாள் பறைந்தன, போன்றன
- தோல் துளை தோன்றுவ, இலக்கம் போன்றன
- மா போன்றன
- களிறு போன்றன
என வருவது காணலாம். இவ்வாறு வருவனவற்றைப் பால்பகா அஃறிணைப் பெயர்கள் என்கின்றனர்.
# அகமதியா

**அகமதியா** *(Ahmadiyya)* என்பது 19 ஆம் நூற்றாண்டின் இறுதிப்பகுதியில் பிரித்தானிய இந்தியாவில் தோற்றம் பெற்ற ஓர் இசுலாமிய சீர்திருத்த இயக்கம் ஆகும். பஞ்சாப் மாகாணத்தில் வாழ்ந்த மிர்சா குலாம் அகமது (1835-1908) இந்த இயக்கத்தின் முன்னோடி ஆவார். முகம்மது நபிக்குப் பிறகு வந்த இறைத்தூதராகத் தன்னை இவர் அறிவித்தார். மிர்சாவை இறைத்தூதர் என நம்புவதன் மூலம் முகம்மது நபியே இறுதி இறைத்தூதர் என்ற பெரும்பான்மை முஸ்லிம்களின் நம்பிக்கையிலிருந்து அகமதியர்கள் மாறுபடுகின்றனர். இதனால் பல இஸ்லாமிய நாடுகளில் அகமதியர்கள் முஸ்லிம்களாக ஏற்று கொள்ளப்படுவதில்லை. இந்தியா அரசு இவர்கள் முஸ்லிம்களாகவே கருதிகிறது. அவர்களின் பள்ளிவாசல்களை மசூதிகள் என ஏற்றுக் கொள்வதில்லை. அகம்மதியர்களை இசுலாமியர் அல்லாதோர் எனக் குறிக்க அந்நாட்டு அரசியலமைப்புச் சட்டத்தில் திருத்தம் செய்யப்பட்டது. நோபெல் பரிசு பெற்ற இயற்பியலாளர் அப்துஸ் சலாம் அகமதியர் என்பதால் அவரது கல்லறையில் இருந்து முஸ்லீம் என்ற வார்த்தை நீக்கப்பட்டது.
பாக்கித்தானில் உள்ள அகமதியர்கள் நன்கு படித்தவர்கள். சட்டம், பொறியியல், மருத்துவம், கட்டிடக்கலை என்று எல்லா துறைகளிலும் வல்லவர்களாக உள்ளனர். பாக்கித்தானின் பொருளாதாரத்துக்கு இவர்களின் பங்கு குறிப்பிடத்தக்கதாக உள்ளது. ஒட்டுமொத்த பாகிஸ்தானில் எழுத்தறிவு பெற்றவர்கள் 30% அதேசமயம் அகமதியர்கள் 100% எழுத்தறிவு கொண்டவர்களாக உள்ளனர்.
28.05.2010 அன்று லாகூரில் உள்ள அகம்மதியர்களின் தொழுகையிடத்தில் ஆயுததாரிகள் நடத்திய தாக்குதலில் 95 பேர் மரணமடைந்தனர்; நூற்றுக்கும் மேற்பட்டோர் காயமுற்றனர்.
# அகமதியா

## பங்களாதேசம்

வங்காள தேசத்திலும் அகமதியர்கள் முஸ்லீம்களாக கருதப்படுவதில்லை. அகமதியா இயக்கத்தினரின் ஊடக வெளியீடுகள் அனைத்தும் தடை செய்யப்பட்டுள்ளன. அகமதியர்கள் இறைமறுப்பாளர்களாகவே கருதப்படுகின்றனர்.
# அகமதியா

## இந்தியா

இந்தியாவில் அகமதிய இயக்கத்தினர் இந்தியச் சட்டத்தின் அடிப்படையில் முஸ்லீம்களாகவே கருதப்படுகின்றனர். கேரள உயர்நீதிமன்றத் தீர்ப்பு ஒன்றும் அகமதியரை முஸ்லீம் என உறுதி செய்துள்ளது. அகமதியர்களின் வழிபாட்டு உரிமைக்கு எந்தவிதத் தடையும் இந்தியாவில் இல்லை.  
ஆசாத், ஜம்மு காஸ்மீர் கவுன்சில் இவர்களை முஸ்லிம்கள் என ஏற்க முடியாது என அறிவித்துள்ளது.
# ஈ. கிருஷ்ண ஐயர்

**ஈ. கிருஷ்ண ஐயர்** (ஆகத்து 9, 1897 - சனவரி 1968) இந்திய வழக்கறிஞரும், விடுதலைப் போராட்ட வீரரும் ஆவார். பரதநாட்டிய வரலாற்றிலே ஒர் இக்கட்டான காலகட்டத்தில் வாழ்ந்து அக் கலைக்கு பெரும் தொண்டாற்றியவர். சட்ட பூர்வமாக ஒழிக்கப்படும் நிலையிலிருந்த *சதிர்* ஆட்டத்திற்குப் *பரதநாட்டியம்* எனப் பெயர் சூட்டி அது மேலும் வளரச் செயற்பட்டார்.
# ஈ. கிருஷ்ண ஐயர்

## வாழ்க்கைக் குறிப்பு

தமிழ்ப் பிராமணக் குடும்பத்தில் சென்னை மாகாணம் கல்லிடைக்குறிச்சியில் பிறந்தவர். இவரது பெற்றோருக்கு 14 பிள்ளைகளில் இவர் 8வது பிள்ளை. ஆரம்பக் கல்வியை அம்பாசமுத்திரம் உயர்நிலைப் பள்ளியில் பயின்று, பின்னர் சென்னை கிருத்துவக் கல்லூரியில் படித்துப் பட்டம் பெற்றார். சென்னை டாக்டர் அம்பேத்கர் அரசு சட்டக் கல்லூரியில் சட்டம் பயின்று சென்னை உயர்நீதிமன்ற வழக்கறிஞராக 1943 வரை பணியாற்றினார்.  
1930களில் இந்தியத் தேசியக் காங்கிரசில் இணைந்து விடுதலைப் போராட்டங்களில் பங்குபற்றினார். சுப்பிரமணிய பாரதியாரின் பாடல்களைப் பிரபலப் படுத்தினார்.
# தோ. ஜம்புகுமாரன்

**தோ. ஜம்புகுமாரன்** (பிறப்பு: மே 19, 1934) என்பவர் ஒரு தமிழக எழுத்தாளர். சென்னையில் வசித்து வரும் இவர் தமிழில் முதுகலைப் பட்டமும், கல்வியியலில் இளங்கலைப் பட்டமும், புலவர் பட்டமும் பெற்று, தலைமைத் தமிழாசிரியராகவும், உதவித் தலைமையாசிரியராகவும் பணியாற்றியவர். இவர் எழுதிய *"பார்சுவநாத காவியம்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் மரபுக்கவிதை எனும் வகைப்பாட்டில் பரிசு பெற்றிருக்கிறது.
# நந்திவர்மன் ஜீவன்

**நந்திவர்மன் ஜீவன்** என்பவர் ஒரு தமிழக எழுத்தாளர். மதுரை அனுப்பானடியில் பிறந்த இவர் வழக்குரைஞர் பட்டம் பெற்றவர். வழக்குரைஞர், நாடகநடிகர், நாடக ஆசிரியர், நாடகத் தயாரிப்பாளர், நாடக இயக்குநர், திரைப்பட இயக்குநர் என பல சிறப்புகளைப் பெற்ற இவர் குடியரசுத் தலைவர் விருது பெற்ற மோகமுள் மற்றும் பாரதி திரைப்படங்களிலும், முகம் திரைப்படத்திலும் உதவி இயக்குநராகப் பணியாற்றியிருப்பதுடன் முக்கிய வேடங்களிலும் நடித்திருக்கிறார். இவர் எழுதிய *"மாவீரன் சுந்தரலிங்கத் தேவேந்திரர்"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் நாடகம் (உரைநடை, கவிதை ) எனும் வகைப்பாட்டில் பரிசு பெற்றிருக்கிறது.
# சே. மாணிக்கம்

**சே. மாணிக்கம்** (பிறப்பு: சூலை 2, 1946) என்பவர் ஒரு தமிழக எழுத்தாளர். சிவகங்கை மாவட்டம் திருப்பத்தூர் எனும் ஊரில் வசித்து வரும் இவர் தமிழில் முதுகலைப் பட்டமும், கல்வியியலில் இளங்கலைப் பட்டமும், புலவர் பட்டமும் பெற்று தமிழாசிரியராகப் பணியாற்றி ஓய்வு பெற்றவர். 10 நூல்களையும், 3 கவிதைத் தொகுப்புகளையும் வெளியிட்டுள்ளார். 2002 ஆம் ஆண்டில் தமிழ்நாடு அரசின் சமூகநலத் துறை சார்பில் உடல் ஊனமுற்றோருக்கான சிறந்த பணியாளர் விருது பெற்றிருக்கிறார். இவர் எழுதிய *"பழைய கதைகளில் புதிய பார்வை"* எனும் நூல் தமிழ்நாடு அரசின் தமிழ் வளர்ச்சித் துறையின் 2005 ஆம் ஆண்டிற்கான சிறந்த நூல்களில் சிறுவர் இலக்கியம் எனும் வகைப்பாட்டில் பரிசு பெற்றிருக்கிறது.
# கலைமாணி (சீன அறிவிப்பாளர்)

**கலைமாணி** என்பவர் சீனா, பீஜிங்கில் ஒலிப்பரப்பாகும் சீனத் தமிழ் வானொலியின் தமிழ் அறிவிப்பாளராகப் பணி புரிபவர் ஆவார். இவர் ஒரு சீனராவார். இருப்பினும் சீனத் தமிழ் வானொலியில் பணியாற்றுவதற்கென்றே தமிழ் மொழியைக் கற்ற இவர், தனது பெயரையும் தமிழ்ப் பெயராக "கலைமாணி" என சூட்டிக்கொண்டு பணியாற்றி வருகிறார். தமிழ் மொழியை இயல்பாக பேசவும் கூடியவர்.
# கலைமாணி (சீன அறிவிப்பாளர்)

## சிறப்பு

இவரது தமிழ் ஒலிப்பு, தாய்மொழி தமிழரின் ஒலிப்பில் இருந்து சற்று வேறுபட்டதாக இருந்தபோதிலும், தமிழ் மொழியில் பிறமொழி கலப்பின்றி பேசுவது ஒரு தனிச்சிறப்பாகும்.
# சௌரி சௌரா

**சௌரி சௌரா** (*Chauri Chaura*) என்பது இந்தியாவில் உள்ள உத்தரப் பிரதேச மாநிலத்தின் கோரக்பூர் அருகில் உள்ள ஒரு நகரம். 1922 பிப்ரவரியில் மகாத்மா காந்தி முன்னின்று நடத்திய ஒத்துழையாமை இயக்கத்தில் வன்முறை பரவியது. இதனால் அதிர்ச்சி அடைந்த காந்தி, இயக்கம் வன்முறைப் பாதையில் செல்வதை விரும்பாமல் அதனை நிறுத்திக் கொள்வதாக அறிவித்தார். வன்முறை ஓயும் வரை மூன்று வாரங்கள் உண்ணாநிலைப் போராட்டமொன்றை நடத்தினார். சௌரி சௌரா போராட்டத்தில் பொதுமக்கள் மூன்று பேர் கொல்லப்பட்டதால் ஏற்பட்ட வன்முறையில் சிலர் காவல் நிலையத்தை எரித்து 22 காவல்துறையினர் கொல்லப்பட்ட நிகழ்வினால் இந்நகரம் மிகவும் அறியப்படுகிறது. . அதன் காரணமாக 228 பேர் கைது செய்யப்பட்டனர். 6பேர் போலீஸ் காவலில் இறந்தனர். 172 பேருக்குத் தூக்குத் தண்டனை விதிக்கப்பட்டது. காந்திஜி வழக்கம் போல் இது பற்றி ஆங்கிலேயருக்கு எதிராக எந்த வித எதிர்ப்பும் தெரிவிக்கவில்லை. மூன்று பேர் கொல்லப்பட்டால் அது வன்முறை. ஆனால் 172 பேருக்குத் தூக்குத்தண்டணை விதிக்கப்பட்டால் அதை ஏற்றுக்கொள்ள வேண்டும். ஆனால் மானவேந்திரனாத் ராய் (நரேன் பட்டாச்சார்யா) என்ற கம்யூனிஸ்ட் தலைவர் ஒரு பெரும் வேலை நிறுத்தப் போராட்டத்தை அறிவித்தார். பின்னர் அலகாபாத் உயர் நீதி மன்றம் 19 பேருக்குத் தூக்குத் தண்டனை விதித்தது. 110 பேருக்கு ஆயுள் தண்டனையும் மற்றவர்களுக்குக் கடுங்காவல் தண்டனையும் விதித்தது.
# பழையன் மாறன்

**பழையன் மாறன்** சங்ககாலப் பாண்டிய மன்னர்களில் ஒருவன். இவன் கூடல் எனப்பட்ட மதுரையில் இருந்துகொண்டு பாண்டிய நாட்டை ஆண்டவன். இவன் காலத்தில் சோழ மன்னன் கிள்ளிவளவன் இந்த மாறனின் தலைநகர் கூடலை தாக்கினான். கூடல் கிள்ளிவளவனுக்கு வேற்றுப்புலம். ஏதில் மன்னரின் பகைமன்னரின் ஊர். என்றாலும் சோழன் வென்றான். மாறனின் குதிரைகளையும், யானைகளையும் கைப்பற்றிக்கொண்டான். இதனை அறிந்த சேர மன்னன் கோதை மார்பன் மகிழ்ந்தான்.
# விலாசம் (சிற்றிலக்கியம்)

**விலாசம்** என்பது தமிழ் சிற்றிலக்கிய வகைகளுள் ஒன்றாகும். விலாச இலக்கிய வகைகளில் அதிகம் வசனங்கள் மற்றும் பாடல்களும் கொண்டவை இருப்பதால் விலாச நாடகம் என்றும் இதனை அழைக்கின்றனர்.
# விலாசம் (சிற்றிலக்கியம்)

## சொல்லிலக்கணம்

"விலாசம்' என்பதற்கு "விரிவாக உரைப்பது' என்பது பொருளாகும். இச்சொல்லுக்கு விளையாட்டு, குறியீடு, அழகு எனப் பொருள் தருகிறது கழகத் தமிழ் அகராதி.
# விலாசம் (சிற்றிலக்கியம்)

## வரையரை

சக்திபெருமாள் எழுதிய தமிழ் நாடக வரலாறு நூலில் இது பின்வருமாறு வரையறுக்கப்பட்டுள்ளது:  
வீரமாமுனிவர் தன்னுடைய சதுரகராதி நூலில் "அகவல், வெண்பா, தரவு, கொச்சகம், கலித்துறை, கழிநெடில் விருத்தம், கலிவிருத்தம் ஆகிய செய்யுள்களை இடையிடைக் கூறிச் சிந்து முதலிய நாடகத் தமிழால் பாடுவது பவனி விலாசம்'' என்று கூறியுள்ளார்.
# விலாசம் (சிற்றிலக்கியம்)

## சிற்றிலக்கியம்

விலாச இலக்கண வகையானது சிற்றிலக்கியங்களுள் ஒன்றாகும். ஆனால் தமிழின் 96 வகையான மரபுசார் சிற்றிலக்கியத் தொகைகள் பலவற்றில் இது இடம் பெறவில்லை. சதுரகராதி, பொருட்டொகை நிகண்டு ஆகிய பிரபந்தத் தொகைகள் மட்டுமே இதனைக் குறிப்பிடுகின்றன. கோவை, தூது போன்ற சிற்றிலக்கியங்களின் தாக்கம் அதிகமாக விலாச நாடக நூல்களில் காணக்கிடைக்கிறது.
# விலாசம் (சிற்றிலக்கியம்)

## விலாச இலக்கிய வகைகள்

நாடகங்களின் அமைப்பில் பெரும்பாலான விலாசங்கள் கிடைக்கப்பெற்றாலும், கலி வெண்பாவால் மட்டுமே அமைந்த விலாசங்களும் கிடைத்துள்ளன. இதனால் நாடக இலக்கிய வகையில் மட்டுமே விலாசங்களை ஒதுக்கிவைக்க இயலாது. பல்வேறு வகையான யாப்புகளில் எழுதப்பட்ட விலாசங்களும், சிலேடை, மடக்கு, திரிபு போன்ற அமைப்புடைய விலாசங்களும் கிடைத்துள்ளன.  
பல விலாச நாடகங்கள் மேனாட்டு நாடக முறைகளைப் பின்பற்றி அங்கம், களம் போன்ற அமைப்புகளுடன் அமைந்துள்ளன. சில விலாசங்கள் பல்வேறு வகையான இசைப் பாடல்களையும், விருத்தங்களையும், இடையிடையே வசனங்களையும் பெற்று அமைந்துளன. தெருக்கூத்தைப் போன்றே அமைந்துள்ள நாடக விலாசங்களும் உண்டு.
# விலாசம் (சிற்றிலக்கியம்)

## விலாச இலக்கிய காலம்

1950 இல் பதிப்பிக்கப்பட்ட சங்கர விலாசத்தின் நூலின் பதிப்புரையில், அது 350 ஆண்டுகளுக்கு முன்னர் எழுதப்பட்டதாகக் குறிப்பிடப்பட்டுள்ளதிலிருந்து பதினாறாம் நூற்றாண்டில் விலாசங்கள் எழுதப்பட்டன என்பது புலனாகிறது. இப்போது கிடைக்கும் விலாசங்களில் மிகப்பெரும்பாலானவை 17-19 நூற்றாண்டுகளில் எழுதப்பட்டன.  
விலாசம் இலக்கியங்கள் - முனைவர் ச.வனிதா தொகுத்திருக்கும் நூல்.
# விலாசம் (சிற்றிலக்கியம்)

## விலாச நூல்கள்

- அண்டகோள விலாசம்
- அரிச்சந்திர விலாசம்
- ஆறாதார விலாசம்
- இராம விலாசம்
- கற்பனை விலாசம்
- சந்திர விலாசம்
- சமுத்திர விலாசம்
- சமூக வியாசம்
- திருஞானசம்பந்தர் பூம்பாவை விலாசம்
- திருமுக விலாசம்
- பாவராததாள சிங்காராதி அபிநய தர்ப்பண விலாசம் (18ம் நூற்றாண்டு)
- பூகோள விலாசம்
- பூதர விலாசம்
- பூம்பாவையார் விலாசம்
- மகாபாரத சூடாமணி என்னும் பாவராக தாள சிங்கராதி அபிநய தர்ப்பண விலாசம்
- மகாபாரத விலாசம்
- மாணிக்கவாசக சுவாமிகள் விலாசம்
- மார்க்கண்டேய விலாசம்
- மோகனாங்கி விலாசம்
- இலட்சுமி விலாசம்
- டம்பாச்சாரி விலாசம் (1872)
- பஞ்சலட்சணத் திருமுகவிலாசம்
- பிரதாப சந்திர விலாசம் (1877)
# முகமது அடில் ஷா

இந்தியாவை சுல்தான் மரபினைச் சேர்ந்தவர்கள் பலர் ஆண்டு உள்ளனர். சிந்த் சுல்தான்கள், டெல்லி சுல்தான்கள், மாபர் சுல்தான்கள், பீஜப்பூர் சுல்தான்கள் ஆகியோர் குறிப்பிடத்தக்க சுல்தான் மரபினர் ஆவர். பீஜப்பூர் சுல்தான் **முகமது அடில் ஷா** (*Mohammed Adil Shah*) இந்திய வரலாற்றிலும் தமிழக வரலாற்றிலும் குறிப்பிடத்தக்க ஒரு நபர் ஆவார். வடக்கே பீஜப்பூரைத் தலைநகராகக் கொண்டு இவர் ஆட்சி செய்தாலும் தென்னிந்தியாவில் இவர் தனது ஆளுகையைச் சில இடங்களில் நிறுவினார்.
# முகமது அடில் ஷா

## விஜய நகரின் வீழ்ச்சியும் அடில்ஷாவின் எழுச்சியும்

கி.பி 1646 ல் விஜயநகரப் பேரரசின் அரசன் ஸ்ரீரங்கன் ஒரு மாபெரும் தோல்வியைச் சந்தித்தான். அவனது இந்த தோல்வி தமிழகத்தில் இருந்த அனைத்து நாயக்க அரசுகளையும் ஆட்டம் காண வைத்தது. முக்கியமாக விஜய நகரப் பேரரசின் விசுவாசிகளான தஞ்சை நாயக்கர்கள் பாதுகாப்பற்ற நிலைக்கு வந்தனர்.  
தஞ்சை நாயக்கர்களின் இந்த நிலையை அறிந்த அடில்ஷா அவர்களை தனக்குக் கப்பம் கட்டும்படி செய்தார். கி.பி 1649ல் பீஜப்பூர் படை செஞ்சியை போரிட்டு வென்றது.
# முகமது அடில் ஷா

## கோல் கும்பாஸ்

பிஜப்பூர் சுல்தானகத்தை ஆட்சி செய்த முகமது அடில் ஷா அடக்கம் செய்யப்பட்டுள்ள இடம் கர்நாடகா மாநிலத்தில் பிஜப்பூர் மாவட்ட தலைநகர் பிஜப்பூர் நகரில் உள்ள கோல் கும்பாஸ் ஆகும்.இந்த அடக்கத்தலம் கி.பி.1656 இல் யாகூத் என்ற கட்டிடக்கலை நிபுணரால் கட்டப்பட்டது. இது தக்காண சுல்தானகம் கட்டிடக்கலை பாணியில் கட்டப்பட்டது.
# முகமது அடில் ஷா

## இதனையும் காண்க

- பிஜப்பூர் சுல்தானகம்
# கதைகூறல்

**கதைகூறல்** என்பது, நிகழ்வுகளைச் சொற்கள், படங்கள், ஒலிகள் என்பவற்றின் மூலம் இன்னொருவருக்குச் வெளிப்படுத்துவது ஆகும். பெரும்பாலும் கதைகளைக் குறித்த நேரத் தேவைக்குப் பொருத்தமான உத்திகளுடனும், அலங்காரங்களுடனும் கூறுவது வழக்கம். பொழுதுபோக்குக்காகவும், கல்வி, பண்பாட்டுக் காப்பு, ஒழுக்க நெறிகளை உணர்த்துதல் போன்ற தேவைகளுக்காகவும் கதைகளைப் பரிமாறிக் கொள்வது எல்லாப் பண்பாடுகளிலும் காணப்படுகின்றது. கதைகள், கதைகூறல் ஆகியவற்றில் கதைக்கரு, கதைமாந்தர், விடய நோக்குநிலை என்பன முக்கிய கூறுகளாக அமைகின்றன.
# கதைகூறல்

## வரலாற்று நோக்கு

மிகப் பழைய கதைகூறல் முகபாவம், உடலசைவுகள், உணர்ச்சி வெளிப்பாடு ஆகியவற்றுடன் கூடிய வாய்மொழி வடிவமாக இருந்திருக்கக்கூடும். சமயச் சடங்குகளுக்குப் பயன்பட்டதுடன், குகை ஓவியங்கள், பல பழங்காலப் பண்பாடுகளில் ஒரு கதைகூறல் வடிவமாகவும் இருந்திருக்கலாம். கதை கூறுபவர் கதையை ஞாபகத்தில் வைத்திருப்பதற்கு உதவியாக ஆசுத்திரேலியப் பழங்குடியினர் குகைச் சுவர்களில் கதைகளிலிருந்து குறியீடுகளை வரைந்துள்ளனர். இவற்றை வைத்து, மனித இருப்புக்கான விளக்கமும் பொருளும் புலப்படும் வகையில் ஞாபகத்தில் இருந்தும், புதிதாக இயற்றியும், வாய்மொழி விபரம், இசை, குகை ஓவியம், நடனம் ஆகியவற்றைப் பயன்படுத்திக் கதைகள் கூறப்பட்டன.  
எழுத்தின் அறிமுகத்துடனும், நிலையானவையும், இடத்துக்கு இடம் எடுத்துச் செல்லக்கூடியனவுமான ஊடகங்களின் துணையுடனும், கதைகளைப் பதிவு செய்து உலகின் பல்வேறு பகுதிகளுடனும் பகிர்ந்து கொள்ளலாயினர். கதைகளை மரம், மூங்கில், தந்தம், எலும்புகள், மட்பாண்டம், களிமண் தகடுகள், கல், ஓலை, தோல், துணி, காகிதம், பட்டு போன்ற ஊடகங்களில் எழுதியும், செதுக்கியும், ஓவியங்களாக வரைந்தும் வைத்ததுடன், ஒளிப்படத் தகடுகளிலும், எண்ணிம ஊடகங்களிலும் பதிவு செய்தும் வருகின்றனர். எழுத்துமூல ஊடகங்களும் ஒளிபரப்பு ஊடகங்களும் உலகம் முழுவதும் பிரபலமாக உள்ள போதும், வாய்மொழியாகக் கதைகள் கூறும் வழக்கம் இன்னமும் இருந்து வருவதுடன், ஞாபகத்திலிருந்தே கதைகள் ஒரு தலைமுறையில் இருந்து அடுத்த தலைமுறைக்குக் கையளிக்கப்பட்டு வருகின்றன.
# கதைகூறல்

## தற்காலக் கதைகூறல்

தற்காலக் கதைகூறல் பரந்த நோக்கெல்லை கொண்டது. தேவதைக் கதைகள், நாட்டார் கதைகள், தொன்மங்கள், மரபுக் கதைகள் போன்ற மரபுவழிக் கதைகூறல் வடிவங்களோடு, தற்கலத்தில் கதைகூறல், வரலாறு, தனிமனித விபரங்கள், அரசியல், புதிய பண்பாட்டு நெறிமுறைகள் போன்றனவும் கதைகூறலில் இடம்பெறுகின்றன. தற்காலக் கதைகூறல் கல்வி நோக்கங்களை அடைவதற்காகவும் பெருமளவில் பயன்பட்டு வருகின்றது.
# தாருகாபுரம்

**தாருகாபுரம்** (ஆங்கிலம் : Dharugapuram) இது இந்திய மாநிலமான தமிழ்நாட்டில் தென்காசி மாவட்டம், சிவகிரி வட்டம், வாசுதேவநல்லூர் ஊராட்சி ஒன்றியத்தில் உள்ள ஊர் ஆகும்.
# தாருகாபுரம்

## இவ்வூரின் சிறப்பு

**அருள்மிகு மத்தியஸ்தநாதசுவாமி திருக்கோயில்**. தென்பாண்டி நாட்டின் பஞ்ச பூத தலங்களில் ஒன்றான நீர் தலம் என இவ்வூர் குறிப்பிடப்படுகின்றது. பஞ்ச பூதங்களில் ஒன்று நீர். இவ்வாலய கருவறையிலுள்ள லிங்கத் திருமேனியைச் சுற்றி எப்போதும் நீர் சூழ்ந்திருக்கும். எனவே இது நீர்த்தலம் எனப்படுகிறது.  
சிவபெருமானின் அம்சமான தட்சிணாமூர்த்தி, இக்கோவிலில் நவகிரகங்களையும் தன்னகத்தே கொண்டு விளங்குவதால், இங்கே தனியாக நவகிரக சந்நிதி இல்லை. தட்சிணாமூர்த்தியை வழிபட்டாலே நவகிரகங்களின் அருளையும் சேர்த்துப் பெறலாம் என்பது தொன்நம்பிக்கை.
# தாருகாபுரம்

## இவ்வூரின் சிறப்பு

#### புராணம்

முற்காலத்தில் மனதைக் குளிர்விக்கும் அற்புத வளங்களோடு விளங்கிய இந்தப் பகுதி தாருகாவனம் எனப்பட்டது. மன்னர்களும் தவயோகிகளும் மக்களும் இளைப்பாறிச் செல்லும் எழிலார்ந்த பகுதியாக விளங்கிய இது, சேர- சோழ- பாண்டிய நாடுகளின் எல்லையில் இருந்தது. அதனால் இதைக் கைப்பற்ற மூவேந்தர்களுக்கிடையே அடிக்கடி சண்டை மூண்டு வந்தது.  
இறுதியாக தங்கள் பிரச்சினையைத் தீர்க்க வல்லவர் மாமுனியான அகத்தியர் ஒருவரே என்னும் முடிவுக்கு வந்தவர்கள், அகத்தியரைக் காண தென்திசை நோக்கிப் பயணமானார்கள். அவ்வாறு வரும்போது தாருகாவனத்தில் இளைப்பாறினார்கள்.  
அப்போது அங்கு வந்த ஒரு முனிவர் **நீங்கள் சம்மதித்தால் நான் மத்தியஸ்தராக இருந்து உங்கள் பிரச்சினையைத் தீர்த்து வைக்கிறேன்** என்றார். மூவரும் தங்களுக்குள் ஆலோசித்து, முனிவரின் தீர்ப்பை ஏற்பதாகக் கூறினர்.  
**சோழ மன்னா, நீ வாய்க்கால் பகுதிகளை வைத்துக்கொள். சேர மன்னா, நீ ஏரிப் பகுதிகளை வைத்துக்கொள். பாண்டிய மன்னா, நீ குளங்கள் உள்ள பகுதிகளை வைத்துக்கொள்** என்று கூறிய முனிவர் மறுகணம் மறைந்து போனார். அவர் நின்றிருந்த இடத்தில் ஒரு சிவலிங்கம் காட்சியளித்தது. இதைக் கண்டு மெய்சிலிர்த்த மூவேந்தரும் சுயம்பு லிங்கமான ஈசனுக்கு அங்கேயே கோவிலும் எழுப்பினர்.  
மாமன்னர்களின் மனப் பிணக்கைத் தீர்த்து வைத்ததால் இத்தல ஈசன் **பிணக்கறுத்த மகாதேவர்**, **மத்தியஸ்த நாதர்** என்னும் திருப்பெயர்களில் வழங்கப் பெறுகிறார்.
# பாரிஸ் பல்கலைக்கழகம்

**பாரிஸ் பல்கலைக்கழகம்** (பிரெஞ்சு: Université de Paris) பிரான்சுத் தலைநகர் பாரிசில் அமைந்துள்ளது. ஐரோப்பாவில் தோற்றுவிக்கப்பட்ட மூத்தப் பல்கலைக்கழகங்களில் இதுவும் ஒன்று. 12 ஆம் நூற்றாண்டின் நடுவே நிறுவப்பட்டாலும், 1160 மற்றும் 1250 ஆகிய ஆண்டுகளுக்கு இடையில் அதிகாரப் பூர்வமாக ஏற்றுக்கொள்ளப்பட்டது என்று அறியப்படுகிறது. இடையில் பல மாற்றங்கள் பெற்றும், 1970 ஆம் ஆண்டுவாக்கில் இயங்காமலும், பின்னர் நிறுத்தப்பட்டும், 13 தன்னாட்சி அதிகாரம் கொண்ட பல்கலைக்கழகங்கள் உருவாக்கப்பட்டன. இந்த பல்கலை சில வேளைகளில் சோர்போன் என்றும் அழைக்கப்படுகிறது. இதற்கான காரணம், 1257 ஆம் ஆண்டுவாக்கில் இராபர்ட் தே சோர்போன் என்பவரால் நிறுவப்பட்ட கல்லூரியாகும். தற்போதுள்ள 13 பல்கலைகளில் முதல் நான்கு பல்கலைக்கழகங்கள் அதே கட்டிடத்தில் இயங்கி வந்தன, பிற மூன்றின் பெயர்களிலும் "சோர்போன்" என்ற பெயரும் உள்ளது..  
பாரிசிலுள்ள பல்கலைக்கழகங்கள் தற்போது தன்னாட்சியில் இயங்குகின்றன. பாரிசு கழகத்திற்கு மாற்றாக சில க்ரெதெயில் கழகத்தின்கீழும், மற்றும் சில வெர்செய்லசு கழகத்தின் கீழும் இயங்குகின்றன. இந்த 13 பல்கலைக்கழகங்களின் நிர்வாகப் பொறுப்பை, ஒரே வேந்தரே மேற்பார்வையிட்டு வந்தார். அலுவலகங்கள் சோர்போனில் இருந்தன. 2006ஆம் ஆண்டின் கணக்குப் படி, மௌரிசு கெனெல் என்பவர்தான் வேந்தராக ஆக உள்ளார். இவற்றின் துணை வேந்தராக பியரி கிரிகோரி பணியாற்றுகிறார். இந்த இடத் தொடர்பினாலும், வரலாற்றுத் தொடர்புகளாலும் இவை ஒட்டுமொத்தமாக பாரிஸ் பல்கலைக்கழகம் என்ற பெயரில் அழைக்கப்படுகின்றன. மற்றபடி, கல்வி வழங்குவதற்கென பாரிஸ் பல்கலைக்கழகம் என்று ஏதுமிருந்தது இல்லை. .  
இந்த பல்கலைக்கழகம் கலை, மருத்துவம், சட்டம், இறையியல் ஆகிய நான்கு துறைகளுக்கான ஆசிரியர்களைக் கொண்டிருந்தது. கலைத் துறை குறைந்த மதிப்பில் இருந்தது மட்டுமின்றி அதிக மாணவர்களையும் கொண்டிருந்தது. ஏனென்றால் மேற்படிப்புகளைப் படிக்க கலை பயின்றிருக்க வேண்டும். மாணவர்கள் மொழி அல்லது நாடு வாரியாக நான்கு பிரிவுகளாகப் பிரிக்கப்பட்டனர். அந்த நான்கு பிரிவுகள்: பிரான்சு, நோர்மாண்டி, பிகர்டி மற்றும் இங்கிலாந்து ஆகியன. நாடுவாரியாக அனுமதிக்கப்படுவதை விட அதிகம் மாணவர்கள் சேர்த்துக்கொள்ளப் பட்டனர். ஏனென்றால் இங்கிலாந்து-ஜெர்மனி என்ற நாட்டுப் பிரிவில் ஸ்காண்டினேவியா மற்றும் கிழக்கு ஐரோப்பாவில் இருந்து வந்த மாணவர்களும் சேர்ந்தனர்.
# பாரிஸ் பல்கலைக்கழகம்

## தற்போதைய பல்கலைக்கழகங்கள்

பாரிஸ் பல்கலைக்கழகமத்தின் பதிமூன்று பதிலாள் பல்கலைக்கழகங்கள் தற்பொழுது பிரிந்து இல் ட பிரான்சு பிரதேசத்தில் மூன்று கல்விக்கழகங்களாக உள்ளன.
# பாரிஸ் பல்கலைக்கழகம்

## தற்போதைய பல்கலைக்கழகங்கள்

### பதிமூன்று பதிலாள் பல்கலைக்கழகங்கள்

| I | பந்தியோன்-சோர்போன் பல்கலைக்கழகம் | பாரிஸ் கல்விக்கழகம் | ஹௌடெஸ் ஈட்யூட்ஸ்-சோர்போன் கலை மற்றும் கைவினைகள் |  |
| --- | --- | --- | --- | --- |
| II | பந்தியோன்-அஸ்ஸஸ் பல்கலைக்கழகம் | பாரிஸ் கல்விக்கழகம் |  |  |
| III | பாரிஸ் III சோர்போன் நுவெல்லே பல்கலைக்கழகம் | பாரிஸ் கல்விக்கழகம் | சோர்போன் பாரிஸ் நகரம் |  |
| IV | பாரிஸ் சோர்போன் பல்கலைக்கழகம் | பாரிஸ் கல்விக்கழகம் | சோர்போன் பல்கலைக்கழகங்கள் |  |
| V | பாரிஸ் டெஸ்கார்டிஸ் பல்கலைக்கழகம் | பாரிஸ் கல்விக்கழகம் | சோர்போன் பாரிஸ் நகரம் |  |
| VI | பியரே மற்றும் மேரி கியூரி பல்கலைக்கழகம் | பாரிஸ் கல்விக்கழகம் | சோர்போன் பல்கலைக்கழகங்கள் |  |
| VII | பாரிஸ் 7 - டெனிஸ் டிடேரொட் பல்கலைக்கழகம் | பாரிஸ் கல்விக்கழகம் | சோர்போன் பாரிஸ் நகரம் |  |
| VIII | பாரிஸ் 8 பல்கலைக்கழகம் | கிரேடெயில் கல்விக்கழகம் | பாரிஸ் விளக்குப் பல்கலைக்கழகம் |  |
| IX | பாரிஸ் டௌபைன் பல்கலைக்கழகம் | பாரிஸ் கல்விக்கழகம் | பாரிஸ் அறிவியல் மற்றும் கடிதங்கள் - லத்தீன் காலாண்டு |  |
| X | பாரிஸ் ஔவெஸ்ட் பல்கலைக்கழகம் | வேர்செயில்சு கல்விக்கழகம் | பாரிஸ் விளக்குப் பல்கலைக்கழகம் |  |
| XI | பாரிஸ்-சட் 11 பல்கலைக்கழகம் | வேர்செயில்சு கல்விக்கழகம் | யூனிவேர்சட் பாரிஸ் |  |
| XII | பாரிஸ் 12 வல் டெ மார்னே பல்கலைக்கழகம் | கிரேடெயில் கல்விக்கழகம் | பாரிஸ்-எஸ்ட் பல்கலைக்கழகங்கள் |  |
| XIII | பாரிஸ் 13 பல்கலைக்கழகம் | கிரேடெயில் கல்விக்கழகம் | சோர்போன் பாரிஸ் நகரம் | } |
# பாரிஸ் பல்கலைக்கழகம்

## தற்போதைய பல்கலைக்கழகங்கள்

### ஏழு பல்கலைக்கழகங்களின் கூட்டணி

இந்த பல்கலைக்கழகங்கள் பெரும்பாலான, கல்லூரி, பல்கலைக்கழக வழிகளில் புதிய குழுக்கள் இணைந்து, அல்லது (2013) அமைக்கும் பணி நடைபெற உள்ளது. சில அமைப்புகளின் ஏனைய வடிவங்களும் தேர்வு பொதுவாக, இந்த குழுக்கள், ஒரு ஆராய்ச்சி மற்றும் உயர் கல்வி மையம் (* Pôle de recherche மற்றும் டி முகமைகள் சுப்பீரியர்*, அல்லது பிரெஸ்) சட்ட வடிவம் எடுக்கின்றன. இந்த குழுக்கள் பல்கலைக்கழகங்கள் உயர்நிலைப் பள்ளிகளின் கலப்பு ஆகும்.  
| குழுப்படுத்துதல் | பல்கலைக்கழகங்கள் | *கல்லூரிகள்* |
| --- | --- | --- |
| -
! **சோர்போன் பாரிஸ் நகரம்** | பாரிஸ் III சோர்போன் நுவெல்லே பல்கலைக்கழகம்
பாரிஸ் டெஸ்கார்டிஸ் பல்கலைக்கழகம்
பாரிஸ் 7 - டெனிஸ் டிடேரொட் பல்கலைக்கழகம்
பாரிஸ் 13 பல்கலைக்கழகம் | Sciences-Po Paris
Institut national des langues et civilisations orientales
École des Hautes Études en Santé Publique
Institut de Physique du Globe de Paris |
# இலங்கை, ஈழம் (சொல்விளக்கம்)

**இலங்கை, ஈழம்** என்னும் இரண்டும் பழந்தமிழ்ச் சொற்கள். இலங்கு என்பது வினைச்சொல். இலக்கம் எனபது அதன் அடியாகப் பிறந்த பெயர்ச்சொல். தமிழின் இந்த இரண்டு சொல் வடிவங்களும் சங்கநூல்களில் கையாளப்பட்டுள்ளன. இந்தச் சொல்வடிவங்களின் அடிப்படையில் தோன்றிய 'இலங்கை'யையும் சங்கப் பாடல்கள் குறிப்பிடுகின்றன. சிறுபாணாற்றுப்படை இலங்கையைத் ‘தொன்மாவிலங்கை’ என்று குறிப்பிடுகிறது. சிலப்பதிகாரம் இதனை வழிமொழிந்து ‘தொல் இலங்கை’ என்று குறிப்பிடுகிறது.
# இலங்கை, ஈழம் (சொல்விளக்கம்)

## இலங்கை

இலங்கை என்னும் சொல்லுக்கு ‘ஒளி பொருந்திய நாடு’ என்பது பொருள்.  
தெளிவாக ஒளி தருவதை *இலங்கு என்பர்.
இலங்கும் பொருள் இலக்கம். இலக்கம் என்னும் சொல் ஒளியைக் குறிக்கும். இலக்கம் வானில் இலங்கும் சுடர்களாகிய விண்மீன்களை இலக்கம் என்றனர். இலக்காகும் பொருளையும் இலக்கம் என்றனர். எனவே இலங்கை என்னும் சொல்லுக்கு ‘ஒளிநாடு’ என்பது பொருள்.  
இலங்கைத் தீவைப் போலத் தமிழ்நாட்டிலும் ஓர் இலங்கை. இதனை ‘நன்மா இலங்கை’ என்றும், ‘பெருமா இலங்கை’ என்றும் சங்கப்பாடல்கள் குறிப்பிடுகின்றன. இவ்வூர் திண்டிவனம் பகுதியில் உள்ளது. சங்ககாலத்தில் இப்பகுதி ஓய்மானாடு எனப்பட்டது. இங்கு ஓவியர், ஒளியர் ஆகிய மக்கள் வாழ்ந்து வந்தனர். ஒளிர்வது ஓவியம். ஒளியும் ஓவியமும் ‘ஓய்’ என மருவின. இதனால் ஒளியர், ஓவியர் குடிகளின் தலைமகன் ‘ஓய்மான்’ எனப்பட்டான்.  
தமிழகத்தில் ஒளிநாட்டின் தலைநகர் நன்மாவிலங்கை. பெருமாவிலங்கை என்றெல்லாம் சுட்டப்பட்ட இலங்கை. ஈழநாட்டின் தலைநகர் பண்டைக் காலத்தில் இலங்கை. இப்போது கொழும்பு. கொழுவிய நகரம் கொழும்பு. கொழுவியது இலங்கும். அதாவது ஒளிரும். ஆகவே இலங்கை கொழும்பு ஆயிற்று.
# இலங்கை, ஈழம் (சொல்விளக்கம்)

## ஈழம்

ஈழம் என்னும் சொல்லுக்குக் கிழக்குநிலம் என்பது பொருள்.
தமிழக நிலப்பரப்பின் பெரும்பகுதி மேற்கில் உயர்ந்தும், கிழக்கில் தாழ்ந்தும் உள்ளது. இதனால் மேல்திசை, கீழ்திசை என்னும் சொல்வழக்கு தோன்றியது. தொல்காப்பியம் உவமைப் பொருள் உயர்ந்ததன் மேலும், தாழ்ந்ததன் மேலும் வரும் என்கிறது. அது தாழ்ந்த பொருளைக் ‘கிழக்கிடும் பொருள்’ என்று குறிப்பிடுகிறது. எனவே ஈழம், கீழம், கிழக்கு என்பவை ஒன்றோடொன்று தொடர்புடைய ‘ஒருபொருட்பன்மொழி’ என்பது தெளிவு.
# இலங்கையின் அரசியலமைப்புச் சட்டம்

**இலங்கை சனநாயக சோசலிசக் குடியரசின் அரசியலமைப்புச் சட்டம்** (*Constitution of the Democratic Socialist Republic of Sri Lanka*) என்பது 1978 செப்டம்பர் 7 ஆம் நாள் முதல் தேசிய அரசுப் பேரவை விடுத்த அறிவிப்பை அடுத்து இலங்கையில் நடைமுறையில் இருக்கும் அரசியலமைப்புச் சட்டம் ஆகும். இது இலங்கைக் குடியரசின் இரண்டாவதும், 1948 ஆம் ஆண்டில் இலங்கை விடுதலை பெற்ற பின்னர் நடைமுறையில் இருக்கும் மூன்றாவது அரசியலமைப்புச் சட்டமும் ஆகும். செப்டம்பர் 2010 வரை இச்சட்டம் 18 தடவைகள் திருத்தப்பட்டது.
# இலங்கையின் அரசியலமைப்புச் சட்டம்

## வரலாறு

1977 சூலை தேர்தலில் ஐக்கிய தேசியக் கட்சி (ஐதேக) ஆறில் ஐந்து பெரும்பான்மை பலத்துடன் ஆட்சியைப் பிடித்ததை அடுத்து, 1972 அரசியலமைப்புச் சட்டத்தில் இரண்டாவது திருத்தம் 1977 அக்டோபர் 4 இல் கொண்டு வரப்பட்டு நிறைவேற்று அதிகாரம் கொண்ட அரசுத்தலைவர் (சனாதிபதி ஆட்சி) முறை அமுல் படுத்தப்பட்டது. அப்போது பிரதமராக இருந்த ஜூனியஸ் ரிச்சட் ஜயவர்தனா 1978 பெப்ரவரி 4 இல் அரசுத்தலைவரானார். 1977 ஆம் ஆண்டு தேர்தலுக்கு முன்னர் புதிய அரசமைப்புச் சட்டம் இயற்ற ஐக்கிய தேசியக் கட்சி மக்களிடம் ஆணை கேட்டிருந்தது. இதன் படி, ஐதேக ஆட்சி அமைத்ததும் புதிய அரசமைப்புச் சட்டம் இயற்ற தெரிவுக் குழு ஒன்று நியமிக்கப்பட்டது.  
1978 செப்டம்பர் 7 இல் அறிவிக்கப்பட்ட புதிய அரசமைப்புச் சட்டம் நாடாளுமன்ற ஓரவை முறைமையையும், நிறைவேற்று அதிகாரம் கொண்ட அரசுத்தலைவர் பதவியையும் அங்கீகரித்தது. அரசுத்தலைவர், மற்றும் நாடாளுமன்றத்துக்கான காலம் ஆறு ஆண்டுகளாக நிர்ணயிக்கப்பட்டது. அத்துடன் நாடாளுமன்றத்துக்கான தேர்தல்களில் பல்லுறுப்பினர் கொண்ட விகிதாசாரப் பிரதிநிதித்துவத் தேர்தல் முறையும் அறிமுகப்படுத்தப்பட்டது. இதன் படி, நாடாளுமன்றத்திற்கு 196 உறுப்பினர்கள் தேர்ந்தெடுக்கப்படுவர். இந்த எண்ணிக்கை 14வது திருத்தச் சட்டத்தில் 225 ஆக அதிகரித்தது.
# விக்கிப்பீடியா:முதற்பக்கக் கட்டுரைகள்/ஜனவரி 6, 2013

**வீ. தி. சம்பந்தன்** என்று அறியப்படும் துன் **வீராசாமி திருஞான சம்பந்தன்** மலேசிய இந்திய காங்கிரசின் 5-ஆவது தலைவர். மலேசிய அரசாங்கத்தின் அமைச்சர் பதவியை அலங்கரித்தவர். மலேசிய இந்தியச் சமுதாயத்தின், தனிப்பெரும் தலைவராகத் திகழ்ந்தவர். இந்தியாவின் ’பாரத ரத்னா’ விருதிற்கு இணையான, மலேசியாவின் உயரிய, துன் விருதைப் பெற்ற முதல் தமிழர். மலாயா சுதந்திரம் அடைவதற்கு, இந்திய மக்களின் பிரதிநிதியாக இலண்டன் சென்று சுதந்திரப் பிரகடனத்தில் கையொப்பமிட்டு வந்த தலைவர்களில், துன் சம்பந்தனும் ஒருவர் ஆவார். இவர் அண்ணாமலைப் பல்கலைக்கழகத்தில் படித்துக் கொண்டிருக்கும் போது, இந்திய தேசிய இயக்கத்தின் கொளகைகளினால் ஈர்க்கப் பட்டார். சுபாஷ் சந்திர போஸ், ஜவஹர்லால் நேரு போன்றோரின் அரசியல் கொளகைகளில் ஈடுபாடு கொண்டு இந்திய தேசிய காங்கிரசு இளைஞர் அணியில், இணைந்து தீவிரமாகச் செயல் பட்டார்.
**மேலும்.....**
---  
**பஞ்சாப் பகுதி** பாகிஸ்தானின் பஞ்சாப் மாகாணம் மற்றும் இந்தியாவின் பஞ்சாப், இமாச்சல் பிரதேசம், சண்டிகர், தில்லி ஆகிய பகுதிகளையும் உள்ளடக்கிய ஒரு புவியியல் பகுதி. சிந்துவின் கிளை ஆறுகளான ஜீலம், செனாப், ராவி, சட்லெஜ், மற்றும் பியாஸ் ஆகிய “ஐந்து நதிகள்” பாய்வதால் இப்பகுதி பஞ்சாப் என அழைக்கப்படுகிறது.பஞ்சாப் ஒரு நெடிய வரலாற்றையும் செறிந்த பண்பாட்டு மரபையும் கொண்டுள்ளது. பஞ்சாப் மக்கள் பஞ்சாபிகள் என அழைக்கப்படுகின்றனர், அவர்களது மொழி பஞ்சாபி. பஞ்சாப் பகுதியின் 58% பாகிஸ்தானிலும் மீதமுள்ள 42% இந்திய குடியரசிலும் உள்ளது. இந்தோ-ஆரிய மொழி பேசும் மக்களால் நிரம்பியிருக்கும் இந்தப் பகுதியில் சீக்கியர்கள், சமணர்கள், புத்த மதத்தினர், கிரேக்கர்கள், பெர்சியர்கள், அரபு நாட்டினர், துருக்கியர்கள், முகலாயர்கள், ஆப்கானியர்கள், பலோசிகள், இந்துக்கள் மற்றும் பிரிட்டிசார் ஆகியோர் வசிக்கின்றனர்.
**மேலும்....,**
# விக்கிப்பீடியா:முதற்பக்கக் கட்டுரைகள்/2012

;**டிசம்பர் 30, 2012**  
<hr>  
;**டிசம்பர் 23, 2012**  
<hr>  
;**டிசம்பர் 16, 2012**  
<hr>  
;**டிசம்பர் 9, 2012**  
<hr>  
;**டிசம்பர் 2, 2012**  
<hr>  
;**நவம்பர் 25, 2012**  
<hr>  
;**நவம்பர் 18, 2012**  
<hr>  
;**நவம்பர் 11, 2012**  
<hr>  
;**நவம்பர் 4, 2012**  
<hr>  
;**அக்டோபர் 28, 2012**  
<hr>  
;**அக்டோபர் 21, 2012**  
<hr>  
;**அக்டோபர் 14, 2012**  
<hr>  
;**அக்டோபர் 7, 2012**  
<hr>  
;**செப்டம்பர் 30, 2012**  
<hr>  
;**செப்டம்பர் 23, 2012**  
<hr>  
;**செப்டம்பர் 16, 2012**  
<hr>  
;**செப்டம்பர் 9, 2012**  
<hr>  
;**செப்டம்பர் 2, 2012**  
<hr>  
;**ஆகத்து 26, 2012**  
<hr>  
;**ஆகத்து 19, 2012**  
<hr>  
;**ஆகத்து 12, 2012**  
<hr>  
;**ஆகத்து 5, 2012**  
<hr>  
;** சூலை 29, 2012**  
<hr>  
;** சூலை 22, 2012**  
<hr>  
; சூலை 15, 2012  
<hr>  
;** சூலை 8, 2012**  
<hr>  
;**சூலை 1, 2012**  
<hr>  
;**சூன் 24, 2012**  
<hr>  
;**சூன் 17, 2012**  
<hr>  
;**சூன் 10, 2012**  
<hr>  
;சூன் 3, 2012  
<hr>  
;**மே 27, 2012**  
<hr>  
;மே 20, 2012  
<hr>  
;**மே 13, 2012**  
<hr>  
;**மே 6, 2012**  
<hr>  
;**ஏப்ரல் 29, 2012**  
<hr>  
;**ஏப்ரல் 22, 2012**  
<hr>  
;**ஏப்ரல் 15, 2012**  
<hr>  
;**ஏப்ரல் 8, 2012**  
<hr>  
;**ஏப்ரல் 1, 2012**  
<hr>  
;**மார்ச் 25, 2012**  
<hr>  
;**மார்ச் 18, 2012**  
<hr>  
;**மார்ச் 11, 2012**  
<hr>  
;**மார்ச் 4, 2012**  
<hr>  
;**பெப்ரவரி 26, 2012**  
<hr>  
;**பெப்ரவரி 19, 2012**  
<hr>  
;**பெப்ரவரி 12, 2012**  
<hr>  
;**பெப்ரவரி 5, 2012**  
<hr>  
;**சனவரி 29, 2012**  
<hr>  
;**சனவரி 22, 2012**  
<hr>  
;**சனவரி 15, 2012**  
<hr>  
;**சனவரி 8, 2012**  
<hr>  
;**சனவரி 1, 2012**  
<hr>
__NOTOC__ __NOEDITSECTION__
# சொல் (அமைதி)

தமிழில் சொல் அமையும் பாங்கு **சொல்லமைதி** எனப்படுகிறது. பொருள் தரும்படி சொல்லப்படுவன அனைத்தும் சொல் எனப்படும். சொல்லில் பெயர், வினை, இடை, உரி என்னும் பாகுபாடுகள் உண்டு. மேலும் திசைச்சொல், வடசொல் என்று சொல் வழங்கும் இடம் நோக்கிய பாகுபாடுகளும் உண்டு. இவை ஒருபுறம் இருக்க, இந்தச் சொற்கள் அமையும் பாங்கு இக்கட்டுரையில் தரப்பட்டுள்ளது.  
ஒவ்வொரு சொல்லும் ஒரு செடி அல்லது மரம் போன்றது. அதற்கு வேர் உண்டு. இதனை *வேர்ச்சொல்* என்பர். வடமொழி தன் மொழியிலுள்ள வேர்ச்சொற்களைத் 'தாது' என்று குறிப்பிடுகிறது. தாது என்றால் விதை என்று பொருள். பேசுவோர் வேரைத் தோண்டிப் பார்ப்பதில்லை. மொழியியலார் என இக்காலத்தில் குறிப்பிடப்படும் இலக்கண நூலார் இதனை ஆராய்ந்து கூறுகின்றனர். தொல்காப்பியம் சொல்லை, மொழி, கிளவி என்னும் சொற்களால் குறிப்பிடுகிறது. நன்னூல் இவற்றுடன் பதம் என்னும் சொல்லாலும் குறிப்பிடுகிறது.  
தொல்காப்பியம் வினைச்சொல்லோடு பால் உணர்த்தும் இடைச்சொற்களும், காலம் உணர்த்தும் இடைச்சொற்களும் புணர்ந்து வளர்ந்து அமைவதைக் காட்டுகிறது. நன்னூல் பகுபதம் என்று குறிப்பிட்டுச் சொல்லின் அமைதியைப், பகுதி, விகுதி. இடைநிலை, சாரியை, சந்தி, விகாரம் எனக் காட்டி விளக்குகிறது
# சொல் (அமைதி)

## சொல்லின் வளர்ச்சி

’படு’ என்பது ஒரு வினைச்சொல். இது *செய்வினை*யாக (intransitive) வளரும்போது:  
- படுத்தான், படுக்கிறான், படுப்பான், - முக்காலம் காட்டும் தெரிநிலை வினைமுற்று
- படுத்த, படுக்கிற, படுக்கும் (பாய்) - பெயரெச்சம்
- படுத்து(க் கிடந்தான்), படுக்க(ச் சென்றான்) - வினையெச்சம்
- படுத்தல், படுக்கை - பெயர்ச்சொல்  
என்னும் பாங்கில் வளரும்.  
’படு’ என்னும் சொல் *செயப்பாட்டு வினை*யாக (transitive) வளரும்போது  
- (துன்பப்) பட்டான், படுகிறான், படுவான், - முக்காலம் காட்டும் தெரிநிலை வினைமுற்று
- பட்ட, படுகிற, படும் (கண்) - பெயரெச்சம்
- பட்டு(க் கிடந்தான்) பட(ப் பிறந்தான்) - வினையெச்சம்
- படுத்துதல், படை - பெயர்ச்சொல்  
என்னும் பாங்கில் வளரும்.  
’நில்’ என்பது ஒரு வினைச்சொல். இது வளரும் பாங்கு:  
- நின்றான், நிற்கிறான், நிற்பான் - செய்வினையின் முக்காலம் காட்டும் தெரிநிலை வினைமுற்று
- நின்ற, நிற்கின்ற, நிற்கும் - பெயரெச்சம்
- நின்று, நிற்க - வினையெச்சம்
- நிலை, நிலைத்தல், நிலைப்பாடு போன்றவை பெயர்  
’நிறுத்து’ - செயப்பாட்டு வினை. இது வளரும் பாங்கு:  
- நிறுத்தினான், நிறுத்துகிறான், நிறுத்துவான் - முக்காலம் காட்டும் தெரிநிலை வினைமுற்று
- நிறுத்திய, நிறுத்துகிற, நிறுத்தும் - பெயரெச்சம்
- நிறுத்தி(க் காட்டினான்), நிறுத்த(ச் சென்றான்) - வினையெச்சம்
- (பேருந்து) நிறுத்தம் - பெயர்
# சொல் (அமைதி)

## சொல் ஆக்கம்

வினைச்சொற்களைக் கொண்டு புதிய சொற்கள் படைக்கப்பட்டுள்ளன.
:ஊர் - ஊர்தி, வானூர்தி
:உந்து - பேருந்து, நகருந்து  
:காண் - காட்டு
:ஓடு - ஓட்டு  
:செய் - செய்வி
:கல் - கற்பி  
துணைவினை சேர்தல்
:செய்துகொண்டிருந்தான் (கொண்டு)
:போதருவான் (தா)
:செய்யப்படும் (படு)  
எதிர்வினை
:செய்தல் - செய்யாமை (ஆ)
:செய்திலன் (இல்)
# சொல் (அமைதி)

## அளபெடைச் சொல்லாக்கங்கள்

:தேம் (தேன்சுவை) - தேஎம் (இடம்)
:ஆய் (ஆய்தல்) - ஆஅய் (ஆய் என்னும் வள்ளல்)
:அளை (அளவளாவுதலைக் குறிக்கும் ஏவல் வினைமுற்று) - அளைஇ (வினையெச்சம்)
:பொரு (போரிடுமாறு ஏவும் சொல்) - பொரூஉ (வினையெச்சம்)
# புளியோதரை

**புளியோதரை** (puliyodharai) அல்லது **புளியோதுரை**, **புளி சாதம்** தென்னிந்தியாவில் அதிகமாக உண்ணப்படும் காரம் சேர்த்து புளியால் தயாராக்கபட்ட சாந்தை சாதத்தில் கலந்து தயாரிக்கபடும் பரவலான உணவு ஆகும். இது பெரும்பாலும் வைணவக் கோயில்களில் பிரசாதமாக வழங்கப்பட்டாலும், வீட்டில் சமைத்தும் உண்பர். புளி+ ஓரை (சமைத்த அரிசி) = புளியோரை. புளியோரை என்பதே பின்னர் மருவி புளியோதரை என்றாகியது. கன்னடத்தில் ஹுளியன்னா (புளி + அன்னம்) எனவும் தெலுங்கில் புலிஹோரா (புளி + ஓரை) என்றும் அழைக்கின்றனர். தமிழ் பிராமண அய்யங்கார்களே இதை அதிகம் விரும்பி உண்பர். புளிக் கரைசல், வேர்க்கடலை, மிளகாய், மிளகு, வெந்தயம், கறிவேப்பிலை, தேங்காய் ஆகியனவற்றை வெந்த அரிசியுடன் கலந்து புளியோரை செய்யப்படும். இது விரைவில் கெடாது என்பதால் நீண்ட தொலைவு பயணம் மேற்கொள்பவர்கள் இதை கட்டுச்சோறாக எடுத்துச் செல்வார்கள்.
# வேட்டையாடுதல்

**வேட்டையாடுதல்** (Hunting) வாழும் உயிர்களை, குறிப்பாக காட்டு விலங்குகளை, உணவு, மகிழ்ச்சி, வியாபாரம் போன்றவற்றிற்காக பிடிப்பது மற்றும் கொலை செய்வது ஆகும். இச்செயலை மனிதர்கள் மட்டுமின்றி விலங்குகளும் செய்கின்றன. வியாபாரப் பொருட்களுக்காக வேட்டையாடப்படும் உயிரினங்களின் பொருட்கள் நாடு கடத்தப்படுவது குற்றம் என அரசு சட்டங்கள் தெரிவிக்கின்றன, பன்னெடுங்காலமாக தமிழ் அரசர்கள் வேட்டையாடியதைப் பற்றி இலக்கியங்கள் கூறுகின்றன. அழிவில் இருக்கின்ற விலங்குகளை வேட்டையாடுதல் தொடர்பான சட்டங்கள் பல நாடுகளில் இயற்றப்பட்டுள்ளன. இந்து சமய புராணங்கள் அரசர்கள் வேட்டையாடுதலை பொழுதுபோக்காகக் கொண்டிருந்தனர் எனக் கூறுகின்றன.  
வேட்டையாடுதலுக்கு ஒரு நீண்ட வரலாறு உண்டு. நம் முன்னோர்களுக்கும் முந்தைய ஆதி மனிதர்கள் விலங்குகளை வேட்டையாடி இறைச்சி உண்கின்ற போது ஆரம்பித்ததன் பழக்கம் இன்று வரை இருக்கலாம். பெரிய விலங்குகளிடம் இருந்து தம்மைத் தற்காத்துக் கொள்ள ஆரம்பித்த இப்பழக்கம் பின்னர் உணவுப் பழக்கமாகவும் மாறி இருக்கலாம். நாகரிகம் அடைந்து சமவெளிகளில் குடியேறுவதற்கு முன்னரும், விவசாய நிலங்களை உருவாக்கிப் பயிரிடுதலைக் கற்றுகொள்வதற்கும் முன்னர் வேட்டையாடுதல் உணவளிக்கும் ஒரு செயலாய் இருந்து வந்தது.
# வேட்டையாடுதல்

## வேட்டையாடுதலில் பயன்படும் கருவிகள்

கற்காலத்தில் கற்களைக் கூர்மைப் படுத்தி ஆயுதங்கள் தயாரித்து அதைக் கொண்டு விலங்குகளை வேட்டையாடினர். மேலும் , இறந்த விலங்குகளின் கூரிய எலும்புகளைக் கொண்டும் வேட்டைக்கான ஆயுதங்களைத் தயாரித்தனர். உலோகங்களின் கண்டுபிடிப்பிற்குப் பின்னர் இரும்பால் ஆன கூறிய ஆயுதங்களை வேட்டைக்குப் பயன்படுத்தினர். கூர்மையான ஈட்டி, வில் அம்புகள், நீண்ட கத்திகள் முதலிய ஆயுதங்கள் விலங்குகளைத் தாக்கப் பயன்படுத்தப்பட்டன. நவீன உலகத்தில் வெடி மருந்துகளும், துப்பாக்கிகளும் வேட்டையாடப் பயன்படுத்துகின்றனர்.
# வேட்டையாடுதல்

## வேட்டையாடுதலின் நோக்கங்கள்

### உணவுக்கு

பண்டைக் காலத்தில் இருந்து உணவுக்காக வேட்டையாடும் வழக்கம் இருந்து வருகின்றது. பயிரிட்டு உண்ணும் வழக்கம் தொடங்கும் வரையில் உணவுக்கான முதன்மை செயற்பாடாக வேட்டையாடுதலே காணப்பட்டது.  
உணவுக்காக மான், மரை, மாடு, பன்றி, முயல் முதலான விலங்குகள் பொதுவாக வேட்டையாடப்படுகின்றன.
# வேட்டையாடுதல்

## வேட்டையாடுதலின் நோக்கங்கள்

### பொழுது போக்குக்கு

பண்டைக் காலத்தில் மன்னர்கள் பொழுதுபோக்குக்காகவும், தனது வீரத்தை மெய்ப்பிப்பதற்கும் வேட்டையாடுதலை மேற்கொண்டனர். குறி பார்த்து சுடும் அல்லது ஆயுதங்களைக் கையாளும் திறனை பரீட்சிப்பதற்கும் வேட்டையாடுதல் மேற்கொள்ளப்பட்டது.
# வேட்டையாடுதல்

## வேட்டையாடுதலின் நோக்கங்கள்

### கொம்பு, பல், தோல், உரோமம் பெறுவதற்கு

- கொம்பு பெறுவதற்கு மான் முதலான விலங்குகள்
- பல் பெறுவதற்கு யானை, புலி, முதலான விலங்குகள்
- தோல் பெறுவதர்கு மான், புலி முதலான விலங்குகள்
- உரோமம் பெறுவதற்கு செம்மறியாடு முதலான விலங்குகள்
# வேட்டையாடுதல்

## வேட்டையாடுதலுக்காக மற்றைய விலங்குகளைப் பழக்குதல்

பல்வேறு விலங்குகளை வேட்டையாட மனிதன் முன்பு பயன்படுத்தி இருந்தாலும் கூட, யாதும் நாய் போன்ற முக்கியமான பங்கு வகிக்கவில்லை. வேட்டை நாய்கள், விலங்குகள் எங்கு மறைந்து இருக்கின்றன என்பதைக் கண்டறியவும், அவற்றைத் துரத்தவும் மற்றும் சில நேரங்களில் அவ்விலங்குகளைக் கொல்லவும் பயன்படுத்தப்படுகின்றன. வேட்டை நாய்கள் மனிதர்களை வேட்டையாடுவது மிகவும் அரிதானதாக இருப்பினும், இரையைத் தொடர மற்றும் கொல்ல அவற்றை அனுமதிப்பது ஆபத்தானது என்றே கூறப்படுகிறது. பல்வேறு இன நாய்கள், பல்வேறு வகையான வேட்டையாடுதலுக்குப் பயன்படுத்தப்படுகின்றன. பொதுவாக, நீர்நிலைப் பறவைகள் லாப்ரடர் ரெட்ரீவர், கோல்டன் ரெட்ரீவர், சேஸபீக் பே ரெட்ரீவர், பிரிட்டானி ஸ்பானியல், மற்றும் இத்தகைய இன நாய்கள் போன்றவற்றைப் பயன்படுத்தி வேட்டையாடப்படும்.
# தேவிபட்டினம்

**தேவிப்பட்டினம்** இந்தியாவின் தமிழ்நாடு மாநிலத்தில் அமைந்துள்ள இராமநாதபுரம் வட்டத்தில் இருக்கும் ஒரு பேரூராட்சி ஆகும்.  
ஊராட்சியாக இருந்த இந்த ஊர் 2025-ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.  
இராமநாதபுரத்திலிருந்து 15 கி.மீ. தொலைவில் தேவிப்பட்டினம் உள்ளது. தேவிப்பட்டினம் ஒரு சிறு துறைமுகமாக விளங்கியது; 1954-ஆம் வருடம் இத்துறைமுகம் செயல்படுவது நின்றது.
# தேவிபட்டினம்

## இவ்வூரின் சிறப்பு

கடல் நடுவே அமைந்துள்ள நவபாஷாணம் எனப்படும் நவக்கிரகங்கள் அமைந்துள்ளது. இந்துக்களின் புனித யாத்திரைத் தலம் ஆகும். இங்கு இராமரால் பிரதிஷ்டை செய்யப்பட்டதாகக் கூறப்படும் நவ பாஷாணம் (9 கற்கள்) என்ற நவக் கிரகங்கள் உள்ளன. இவை கரையிலிருந்து சுமார் 40 மீட்டர் தொலைவில் கடலுக்குள் அமைந்துள்ளன. இந்தியாவிலேயே இங்குதான் கடலில் நவக்கிரகங்கள் உள்ளன. இங்கு கடலுக்கு அருகில் கடலடைத்த பெருமாள் கோவில் உள்ளது.
# தேவிபட்டினம்

## தேவிபட்டினம் சக்திபீடம்

தேவிபட்டினம் உலகநாயகி அம்மன் கோவிலை சிலர் சக்தி பீடமென்பர். ஏனெனில் மேரு தந்திரத்தின்படி தேவிகோட்டம் என்பது தேவியின் இடது அக்குள் விழுந்த இடமாகும். மேலும் இதுவே சமஸ்கிருதத்தின் சகாரம் தோன்றிய இடமுமாகும். தேவிகோட்ட பீடத்தின் தேவியின் பெயர் அகிலேஸ்வரி என்று ப்ருஹன் நீல தந்திரம் கூறுகிறது. தமிழ்நாட்டின் தேவிபட்டினத்தில் உலகநாயகி என்ற அம்மன் கோவில் உண்டு. உலகம் என்பதும் அகிலம் என்பதும் ஒன்றேயென்பதால் இதுவே சக்தி பீடமாகும். அதுமட்டுமல்லாமல் இக்கோவிலில் உள்ள அம்பிகையின் சுயம்பு பல சக்தி பீடங்களில் உள்ள கரும்பாறை அமைப்பில் உள்ளது. ஆகவே பல்வேறு ஆதாரங்களின்படி இந்த இடமே தேவிகோட்டம் என்ற சக்தி பீடம் என்பர். இதை வீரசக்தி பீடம் என்றும் கூறுவர்.
# தேவிபட்டினம்

## தேவிபட்டினம் சக்திபீடம்

### புராணம்

ராமபிரான் இலங்கைக்குச் செல்லும் முன்னர் உப்பூரில், விநாயகரை வழிபட்டுவிட்டு, இங்கு கடலிலே ஒன்பது கற்களை ஒன்பது கோள்களாக பாவித்து வழிபட்டபோது கடல் அலைகள் குறுக்கிட்டதால், விஷ்ணுவை வேண்டினார் என்றும், பின்னர் கடல் அலைகள் அமைதியடைந்தன என புராணங்கள் கூறுகின்றன.
# தேவிபட்டினம்

## இதனையும் காண்க

- தேவிப்பட்டிணம் திலகேஸ்வரர் கோயில்
- தேவிப்பட்டிணம் உலகநாயகியம்மன் கோயில்
- தேவிப்பட்டிணம் கடலடைத்த பெருமாள் கோயில்
- தேவிப்பட்டிணம் மாரியம்மன் கோயில்
- தேவிப்பட்டணம் காளியம்மன் கோயில்
# வீரபாண்டிய கட்டபொம்மன் (திரைப்படம்)

**வீரபாண்டிய கட்டபொம்மன்** (*Veerapandiya Kattabomman (film)*) (1959) ஆம் ஆண்டு வெளிவந்த தமிழ்த் திரைப்படமாகும். பி. ஆர். பந்துலு இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, ஜெமினி கணேசன் எனப் பலரும் நடித்திருந்தனர். இந்தத் திரைப்படம் ஆங்கிலேய ஆதிக்கத்தை எதிர்த்துப் போராடிய தமிழ் மன்னர்களில் ஒருவரான வீரபாண்டிய கட்டபொம்மனின் வாழ்க்கை வரலாறாகும். இதில் இடம்பெறும் 'கிஸ்தி, திரை, வரி, வட்டி' என்ற வசனம் இன்றளவும் மிகப் பிரபலமாகவுள்ளது.  
இந்தத் திரைப்படத்திற்காக சிவாஜிகணேசன் ஆப்ஃரோ ஆசியன் படவிழாவில் சிறந்த நடிகருக்கான விருதைப் பெற்றார். இதன்மூலம் சர்வதேச திரைப்படவிழாவில் விருது வாங்கிய முதல் இந்திய நடிகர் என்ற பெருமையையும் பெற்றார்.  
இந்தத் திரைப்படத்திற்கு வசனம் எழுதியவர், 'சக்தி' டி. கே. கிருஷ்ணசுவாமி மற்றும் பாடலாசிரியர் கு. மா. பாலசுப்பிரமணியம் ஆவார்.  
இத்திரைப்படம் 2015-ஆம் ஆண்டு டிஜிட்டல் தொழில்நுட்பத்தில் மாற்றப்பட்டு மீண்டும் திரையிடப்பட்டது.
# வீரபாண்டிய கட்டபொம்மன் (திரைப்படம்)

## வகை

வரலாற்றுப்படம்
# வீரபாண்டிய கட்டபொம்மன் (திரைப்படம்)

## நடிகர்கள்

;முதன்மை நடிகர்கள்
- சிவாஜி கணேசன் - வீரபாண்டிய கட்டபொம்மன்
- ஜெமினி கணேசன் - வெள்ளையத்தேவன்
- பத்மினி - வெள்ளையம்மாள்
- எஸ். வரலட்சுமி - ஜக்கம்மாள்
- ராகினி - சுந்தரவடிவு  
;துணை நடிகர்கள்
- வி. கே. ராமசாமி - எட்டப்பன்
- ஓ. ஏ. கே. தேவர் - ஊமைத்துரை
- ஜாவர் சீதாராமன் - பேனர் மேன்
- ஏ. கருணாநிதி - சுந்தரலிங்கம்
- எம். ஆர். சந்தானம் - தளபதி சிவசுப்பிரமணியம்
- சி. ஆர். பார்த்திபன் - ஜாக்சன் துரை
- எஸ். ஏ. கண்ணன் - கேப்டன் டேவிசன்
- குழந்தை காஞ்சனா - மீனா
# கஜேந்திர வரதப் பெருமாள் கோவில், கபிஸ்தலம்

**கஜேந்திர வரதப் பெருமாள் கோவில்** (*Gajendra Varadha Perumal Temple*), தமிழ்நாட்டில் தஞ்சை மாவட்டத்திலுள்ள, கபிஸ்தலம் என்னும் ஊரில் அமைந்துள்ள விஷ்ணு கோவிலாகும். இக்கோவில் 108 திவ்யதேசங்களுள் ஒன்று. சோழ நாட்டு ஒன்பதாவது திருத்தலம்.
# கஜேந்திர வரதப் பெருமாள் கோவில், கபிஸ்தலம்

## அமைவிடம்

இக்கோவில் தஞ்சாவூர் மாவட்டத்திலுள்ள கபிஸ்தலம் ஊரில், கும்பகோணம்-திருவையாறு சாலையில் கும்பகோணத்திலிருந்து சுமார் 15 கி.மீ. தொலைவில் அமைந்துள்ளது.
# கஜேந்திர வரதப் பெருமாள் கோவில், கபிஸ்தலம்

## கோவில்

பரந்த வளாகத்தில் அமைந்துள்ள இக்கோவில், 5 அடுக்கு இராஜகோபுரம் கொண்டுள்ளது.
;மூலவர்
கஜேந்திர வரதப் பெருமாள். இவர் ஆதிமூலம் என்றும் அழைக்கப்படுகிறார். பெருமாள் இங்கு புஜங்க சயனத்தில் கிழக்கு நோக்கிக் காட்சி தருகிறார்.
;தாயார்
ரமாமணிவல்லி தாயார். இவருக்குப் பொற்றாமரையாள் என்ற பெயரும் உள்ளது.
;விமானம்
ககனா க்ருத விமானம்.
;தல விருட்சம்
மகிழம்பூ மரம்
;தீர்த்தங்கள்
கஜேந்திர புஷ்கரணி தீர்த்தம், கபில தீர்த்தம்.
;திருவிழா
ஆடி பௌர்ணமியன்று நடைபெறும் கஜேந்திர மோட்ச லீலை, வைகாசி விசாகத் தேர்த் திருவிழா, பிரம்மோற்சவம் ஆகியவை மூன்றும் இத்தலத்தில் நடைபெறும் முக்கிய திருவிழாக்கள்.
# கஜேந்திர வரதப் பெருமாள் கோவில், கபிஸ்தலம்

## தல வரலாறு

கபி என்றால் குரங்கு என்று பொருள். ஸ்ரீஆஞ்சநேயர் கடும் தவம் செய்து பெருமாளின் தரிசனம்பெற்றார் எனவே கபிஸ்தலம் என அழைக்க பட்டது. இந்திரஜ்யும்னன் என்ற அரசன் சிறந்த விஷ்ணு பக்தனாக விளங்கினான். ஒரு சமயம் அவன் விஷ்ணு வழிபாட்டில் தன்னை மறந்து ஆழ்ந்திருந்த போது அவனைக் காண துர்வாச முனிவர் வந்தார். அரசன் அவரது வருகையை உணரவே இல்லை. தன்னை அரசன் அவமதித்து விட்டதாகக் கோபம் கொண்ட முனிவர் ’முனிவர்களை மதிக்கத் தெரியாத நீ யானையாகப் பிறப்பாய்’ எனச் சாபம் கொடுத்து விட்டார். பின் தன்னை மன்னிக்கும்படி வேண்டிய அரசனிடம், ‘திருமால் மேல் பக்தி கொண்ட யானைகளுக்கு அரசனாகப் பிறந்து, திருமால் மூலமாக சாப விமோசனம் அடைவாய்’ என்று கூறினார்.  
ஒரு குளக்கரையில் இருந்த கூஹூ என்ற அரக்கன், குளத்தில் குளிக்க வருவோரையெல்லாம் காலைப் பிடித்து நீருக்குள் இழுப்பதை வாடிக்கையாக கொண்டிருந்தான். ஒரு நாள் அங்கு வந்த அகத்தியர் காலையும் நீருக்குள் இழுத்து, அவர் அவனை முதலையாக்கி சாபம் கொடுத்தார். மன்னிப்பு வேண்டி நின்ற அரக்கனுக்கு திருமால் மூலம் சாப விமோசனம் கிடைக்கும் எனக் கூறினார்.  
வழக்கம் போல் ஒருநாள் யானைகளின் அரசனான கஜேந்திரன், விஷ்ணுவை வழிபட தாமரைப்பூ எடுப்பதற்கு அக்குளத்திற்குள் சென்றபோது, முதலையாக அங்கிருந்த அரக்கன் கஜேந்திரனின் ஒரு காலைக் கவ்விக்கொண்டான். காலை விடுவித்துக் கொள்ளமுடியாத கஜேந்திரன் திருமாலை ‘ஆதிமூலமே காப்பாற்று’ என்று அபயக்குரல் கொடுத்தது. திருமாலும் காட்சி தந்து முதலையைக் சக்ராயுதத்தால் கொன்று யானையைக் காப்பாற்றினார். முதலை, யானை இரண்டுமே சாபவிமோசனம் அடைந்தனர். இவ்வாறு யானைக்குத் திருமால் அருளிய தலமே கபிஸ்தலமாகும்.  
ஆஞ்சனேயருக்கும் அருள் அளித்த தலம் இந்த கபிஸ்தலம் (கபி-தலம்). இத்தலம் கவித்தலம் என்றும் அழைக்கப்படுகிறது.
# கஜேந்திர வரதப் பெருமாள் கோவில், கபிஸ்தலம்

## பஞ்சகிருஷ்ண தலங்கள்

தமிழ்நாட்டிலுள்ள பஞ்சகிருஷ்ண தலங்களில் இத்தலமும் ஒன்று. ஏனைய நான்கு தலங்கள் திருக்கண்ணபுரம், திருக்கோவிலூர், திருக்கண்ணங்குடி, திருக்கண்ணமங்கை ஆகிய ஊர்களிலுள்ள பெருமாள் கோவில்கள் ஆகும்.  
| கோவில் | அமைவிடம் |
| --- | --- |
| லோகநாதப் பெருமாள் கோவில் | திருக்கண்ணங்குடி |
| கஜேந்திரவரதர் கோவில் | கபிஸ்தலம் |
| நீலமேகபெருமாள் கோவில் | திருக்கண்ணபுரம் |
| பக்தவக்ஷலபெருமாள் கோவில் | திருக்கண்ணமங்கை |
| உலகளந்தபெருமாள் கோவில் | திருக்கோவிலூர் |
# கஜேந்திர வரதப் பெருமாள் கோவில், கபிஸ்தலம்

## மங்களாசாசனம்

திருமழிசை ஆழ்வார் இத்தலம் குறித்து ஒரே ஒரு பாசுரம் பாடியுள்ளார்.  
<poem>
கூற்றமும் சாரா கொடுவினையும் சாரா
தீ மாற்றமும் சாரா வகை அறிந்தேன்
**ஆற்றங்கரைக் கிடக்கும் கண்ணன்** கடல் கிடக்கும்
மாயன் உரைக் கிடக்கும் உள்ளத்து எனக்கு.
- நான்முகன் திருவந்தாதி
</poem>  
இங்கு கபிஸ்தலம் (கவித்தலம்) என்ற காவரிக்கரை திவ்வியதேசப் பெருமானையே “ஆற்றங்கரை கிடக்கும் கண்ணனை” என்று கூறுகிறார்.
# கெல்சிங்கிப் பல்கலைக்கழகம்

**கெல்சிங்கிப் பல்கலைக்கழகம்** என்பது கெல்சிங்கி, பின்லாந்தில் அமைந்துள்ள ஒரு பழைய பெரிய பல்கலைக்கழகம் ஆகும். சுமார் 36,500 மாணவர்கள் 11 கல்விப்புலங்களிலும் 11 ஆய்வு நிறுவனங்களிலும் சேர்ந்துள்ளார்கள்.